Udviklingsplan for Klit Division 2025

# Vision

At sikre en bæredygtig udvikling af Klit Division med fokus på vækst i antal spejdere og ledere, styrkelse af fællesskabet, og vedligeholdelse af vores faciliteter.

# Nuværende situation

Klit Division står over for udfordringer med faldende medlemstal, hvilket kan true divisionens fortsatte eksistens.
Vi har to primære grupper samt den nye afdeling Ræhrspejderne under Klitmøllerspejderne, der har brug for støtte. Vores lejrpladser Tandrup og Nebel kræver løbende vedligeholdelse.
Samtidig har divisionen stærke traditioner, engagerede kerneledere og attraktive faciliteter, som udgør et solidt fundament for fremtidig udvikling.

# Fokusområder for 2025

### 1. Styrkelse af divisionsledelsen, eksisterende og nye grupper

* Løbende dialog med gruppeledelser om deres behov og udfordringer
* Særlig støtte til nye grupper i deres opstartsperiode
* Tilbud om fælles lederudvikling og sparring på tværs af grupper
* Fokus på at opbygge robuste lederteams, hvor opgaver er fordelt på flere hænder

### 2. Medlemsvækst og lederfastholdelse

* Iværksætte en "saltvandsindsprøjtning" med aktiviteter der skaber fornyet gejst og glæde
* Udvikle fleksible lederroller, der passer til det moderne samfund og familieliv
* Målrettet rekrutteringsindsats i lokalområderne med fokus på både børn og voksne

### 3. Centerlejr 2025 som katalysator for fornyelse

* Udnytte centerlejren i uge 29 på Tandrup som platform for synlighed og rekruttering
* Skabe gejst for divisionens spejdere og ledere
* Bruge erfaringer fra centerlejren til at skabe fremtidige aktiviteter og traditioner
* Anvende centerlejren til at skabe netværk med andre grupper og divisioner fra hele landet
* Øge opmærksomhed og udlejning af vores lejrpladser

### 4. Fremtidsstrategi for divisionen

* Facilitere åben dialog om divisionens fremtid
* Undersøge muligheder for øget samarbejde med nabodivisioner eller andre spejderkorps
* Udvikle en langsigtet plan for divisionens udvikling frem mod 2030

### 5. Facilitetsforbedringer

* Renovering af dræn og septiktank på Tandrup
* Forbedring af udendørs brusere på Tandrup (prioriteres før centerlejren)
* Minimal vedligeholdelse af Nebel, der fortsat holdes åben for udlejning
* Undesøge muligheder for yderligere miljømæssige tiltag på vores lejrpladser (f.eks. affaldssorteringog vandbesparelse)

### 6. Fællesskab og aktiviteter

* Videreudvikle divisionens fællesaktiviteter for ledere og spejdere
* Genoplive og skabe nye traditioner i KLITBJESK patruljen
* Skabe rum for leg og sjov på alle niveauer i divisionen

# Organisering og arbejdsmetoder

* Klar rollefordeling baseret på motivation og kompetencer
* Prioriterede møder (Væsentlige møder hvor hele ledelsen møder op kontra arbejdsmøder, som har fokus på enkelte interesseområder)
* Systematisk opfølgning på aftaler via referater
* Konkrete milepæle for væsentlige indsatser der gennemgås på divisionsledelsesmøder
* Løbende status på fokusområderne med mulighed for justeringer af indsatser efter behov

# Succeskriterier for 2025

1. Medlemsvækst i divisionens grupper
2. Stabil opstart af Ræhrspejderne
3. Gennemført renovering af faciliteter på Tandrup
4. Vellykket afvikling af centerlejr
5. Mindst to vellykkede divisions fællesaktiviteter med høj deltagelse
6. Udarbejdet og vedtaget langsigtet fremtidsstrategi ved rådsmødet 2026

# Divisionsledelsens spilleregler:

* Man kan ikke lave spejderarbejde alene, så vi tilstræber at være flere på opgaverne.
* Der skal altid være plads til sjov - det er bare noget vi leger!
* Vi anerkender at nysgerrige voksne leger bedst.
* I divisionsledelsen har vi et trygt fællesskab, som gør at vi kan udvikle, udrette og udskeje.